Charb

Stéphane Jean-Abel Michel Charbonnier, taiteilijanimeltään Charb, (21. elokuuta 1967 Conflans-Sainte-Honorine – 7. tammikuuta 2015 Pariisi) oli ranskalainen pilapiirtäjä ja toimittaja, joka työskenteli pilalehti Charlie Hebdon päätoimittajana vuodesta 2009. Sitä ennen hän oli työskennellyt useissa eri sanoma- ja aikakausilehdissä. Muhammed-pilakuvien julkaisemisen vuoksi Charb joutui äärimuslimien tappouhkauksen kohteeksi ja hän sai surmansa tammikuussa 2015 lehden toimitukseen tehdyssä hyökkäyksessä. 

pienoiskuva|left|Charb Strasbourgissa vuonna 2009
pienoiskuva|Charbin vuoden 2000 MRAP-rasismin vastaisen kampanjan juliste (käännös: "Palkaisin sinut, mutta en pidä ... öh ... solmiosi väristä!")
Charbin teoksia ovat aikaisemmin julkaiseet myös useat muut lehdet, kuten sarjakuvalehti L’Écho des savanes, tv-lehti Télérama  sekä kannattamansa Ranskan kommunistisen puolueen päivälehti L’Humanité. Hänen tunnetuimpia piirroshahmojaan olivat anarkistisen koiran ja fasistisen kissan muodostama parivaljakko Maurice ja Patapon. Charb tunnettiin myös uskonnollisia ääriliikkeitä arvostelevista pilapiirroksistaan, joita hän piirsi erityisesti ääri-islamisteista.

 Lähteet 

 Aiheesta muualla 

Luokka:Ranskalaiset pilapiirtäjät
Luokka:Ranskalaiset päätoimittajat
Luokka:Ranskalaiset henkirikosten uhrit
Luokka:Terrori-iskujen uhrit
Luokka:Vuonna 1967 syntyneet
Luokka:Vuonna 2015 kuolleet